Naisten kolmiloikan tultua arvokilpailujen ohjelmaan Kašpárková päätti keskittyä siihen. Hän sijoittui neljänneksi vuoden 1992 sisäratojen EM-kilpailuissa. Vuonna 1993 hän oli seitsemäs niin sisäratojen kuin ulkoratojenkin MM-kilpailuissa. Vuonna 1994 hän hyppäsi neljänneksi halli-EM-kilpailuissa ja kuudenneksi Helsingin EM-kilpailuissa. Talvella 1995 hän sijoittui neljänneksi sisäratojen MM-kilpailuissa. Universiadeissa Kašpárková voitti kolmiloikan vuonna 1995 ja hyppäsi hopealle vuonna 1993.